 Mọto fori sọ igi nIbodi, leeyan kan ba ku lẹsẹkẹsẹ : Mọto Toyota Camry dudu kan to ni nọmba EKY 730 AT, la gbọ pe o fori sọ igi ni nnkan bii aago mọkanla aarọ ọjọ Ẹti, Furaidee, loju ọna Ibodi, niluu Ileṣa si Ifẹ.Gẹgẹ bi Alukoro ajọ ẹṣọ-oju popo nipinlẹ Ọṣun, Agnes Ogungbemi, ṣalaye pe o ṣee ṣe ko jẹ pe ilẹ lo yọ mọto naa, to si ṣokunfa iṣẹlẹ ọhun.Eeyan mẹrin; ọkunrin mẹta ati obinrin kan, lo wa ninu mọto naa, loju-ẹsẹ si ni ọkunrin kan gbẹmi-in mi nibẹ, nigba ti awọn mẹta fara pa yanna-yanna.Ogungbemi sọ pe awọn ọlọpaa agbegbe Oṣu ti gbe ẹni to ku atawọn mẹta to fara pa lọ sileewosan Wesley Guild Hospital, niluu Ileṣa.O ni apo kan to kun fun ounjẹ ti awọn ba ninu ọkọ naa ti wa lọfiisi awọn niluu Ileṣa. 